b'\n_START_ARTICLE_\nFagernes\n_START_SECTION_\nHistorie\n_START_PARAGRAPH_\nFagernes kom til rundt 1857, da ble den f\xc3\xb8rste handelsdriften startet. Navnet skulle egentlig v\xc3\xa6re Stuvenes etter Otto Stuve som var handelsmann. Men Stuve ville ikke at hans navn skulle v\xc3\xa6re det ener\xc3\xa5dende. Han foreslo derfor kombinasjonen Fager og Nes. Fager fordi det var en fager plass, og nes fordi det var p\xc3\xa5 Nes Gaard Stuve holdt til. Etter kort debatt ble da Fagernes det gjeldende navnet. Fra 1875 har det v\xc3\xa6rt hotelldrift p\xc3\xa5 Fagernes, og stedet fikk et kraftig oppsving i forbindelse med Valdresbanen i 1906._NEWLINE_Den 14. juni 2007 tilr\xc3\xa5dde kommunestyret for Nord-Aurdal at stedet f\xc3\xa5r bystatus. Avgj\xc3\xb8relsen ble formelt fattet 8. september 2007. Denne dagen feiret Fagernes sitt 150-\xc3\xa5rsjubileum, og stedet ble by fra og med denne dagen._NEWLINE_I 2010 ble deler av sentrumsgatene opprustet med milj\xc3\xb8gate og sentrumsmilj\xc3\xb8et ble \xc3\xa5pnet opp med ny gangvei over den gamle Esso-tomta ved r\xc3\xa5dhuset. Dette anlegget stod ferdig til kongebes\xc3\xb8ket i juni. Langs vannkanten g\xc3\xa5r det en gang- og sykkelvei som er mye brukt i alle \xc3\xa5rstider._NEWLINE_I 2012 ble det vedtatt at nye Valdres Lokalmedisinske Senter (LMS) skulle oppf\xc3\xb8res p\xc3\xa5 tomta til gamle Fagernes skole, og rivingen av skolen tiltok snart etter. Senteret blir for et lite lokalsykehus \xc3\xa5 regne og driftes av Sykehuset Innlandet. Den 16.01.2015 ble senteret \xc3\xa5pnet av fungerende fylkesmann Sigurd Tremoen.'